दिल्ली के इंडिया गेट पर सोमवार देर रात एक बेकाबू डंपर ने आठ साल की बच्ची समेत कुल चार लोगों को रौंद दिया. घटना में बच्ची और उसके पिता की मौत हो गई जबकि अन्य दो लोग गंभीर रूप से घायल हो गए. घटना की सूचना मिलने के बाद पुलिस ने सभी घायलों को पास के अस्पतल में भर्ती करा दिया है, जहां उनका इलाज चल रहा है. वहीं, मृतकों के शव को पोस्टमॉर्टम के लिए भेजा गया है.इस घटना में डंपर ने सड़क किनारे खड़े तीन ऑटो को भी टक्कर मारी जिसमे एक ऑटो चालक बुरी तरह से घायल हुआ है. पुलिस ने मृतक की पहचान केवल दीमान और मान्या के रूप में की गई है. घटना के बाद पुलिस ने आरोपी डंपर चालक को भी गिरफ्तार कर लिया है, जिससे फिलहाल मामले को लेकर पूछताछ की जा रही है.
hin_Deva